ร้านนี้มาทานครั้งแรกตั้งแต่ตอนที่ร้านเปิดใหม่ๆ วันนั้นสั่งข้าวหน้าเนื้อผัดซีอิ๊ว อร่อยดี วันนี้ไม่อยากทานเนื้อ เลยลองสั่งข้าวปั้นและเมนูของชุบแป้งทอดดูบ้าง

เมนูแรก แคลิฟลอเนียโรล 
เสิร์ฟคำใหญ่ๆ สำหรับเรารสชาติโอเค ข้าวแน่นไปหน่อย แต่เพื่อนเราบอกชอบนะ อันนี้คงแล้วแต่ความชอบส่วนบุคคล ต้องมาลองทานเอง

เมนูสอง ข้าวหน้ากุ้งกับหมูชุบแป้งทอด
กุ้งชุบไข่กับแป้งทอดออกมาตัวใหญ่มากก ทอดได้กรอบดี รสชาติกลมกล่อม จิ้มกับน้ำจิ้มทงคัตสึ เราคิดว่า เมนูนี้น่าจะเป็นเมนูโปรดของคนชอบทานของทอดนะ สำหรับหมูชุบแป้งทอด เราว่าเฉยๆ ร้านอื่นอร่อยกว่านะ

เมนูสาม ข้าวหน้าแซลมอนสอดไส้ชีสชุบแป้งทอด
เราให้พอใช้ ดูจากหน้าตาของอาหารตอนมาเสิร์ฟ แทบจะแยกไม่ออกว่าเป็นทงคัตสึหรือแซลมอน ทานบางคำรู้สึกเหมือนได้กลิ่นแปลกๆ สรุปชอบเมนูคล้ายๆ กัน Salmon cream croquette ของร้านฟูจิมากกว่าค่ะ